ไม่รู้เหมือนกันว่าเกิดอะไรขึ้น อันที่แล้วลงไปแล้วมันกดเข้าไปไม่ได้เลย เลยลงใหม่นะครับ ^^



------------เกริ่นๆๆ 

และแล้ว 
ตบะก็แตกอีกดังโพละะะะะะะะะะะะะะะะะะะะะะะะะะะะะะะะะะะะะะะะะะะตอนช่วงหัวค่ำของวันนี้ 
สมาธิที่จะลดน้ำหนักเพื่อถ่ายรูปรับปริญญาแห้งหายตายห่าไปพร้อมๆกับลมหนาวในกรุงเทพมหานคร 
มันช่างน่าเศร้าเสียนี่กะไร 

วันนี้ไปกัน 3 คน 3 ชีวิตหิวๆครับ 


--------------------เกี่ยวกับร้านๆๆ 

Salt นั้นเป็นร้านอาหารที่หลายๆคนอาจจะรุ้จักว่าในย่านอารีีย์นี้ มีร้านอาหารที่ออกแนว fusion และชื่อเสียงค่อนข้างกระฉ่อนไปใกลอยู่ 2 ร้านด้วยกัน คือ Salt และ ปลาดิบ แปลกใจเหมือนกันเพราะ 2 ร้านนี้ style เหมือนกันมากกกกกก ทั้งรูปแบบการจัดร้าน อารมณ์ของอาหาร เมนูต่างๆ สถานที่ตั้ง รวมไปถึงสิ่งเล้กๆน้อยๆเช่นการตกแต่ง โทนสี เพลงที่เปิดประกอบ เออ ร้านคู่แฝด เรียกแบบนี้ยังได้ 

เอ๊ะ หรือเค้าแข่งกันนะ 

อย่างไรก็ดี Salt นะครับ ที่จะพูดถึงวันนี้ ตั้งอยู่อารีย์เลย เลี้ยวเข้ามาจนถึงปากซอยอารีย์ 4 นะครับ 
ที่จอดรถอาจจะหายากนิดนึง จริงๆก็คือเค้าให้จอดระเกะระกะข้างถนนนั่นแหละครับ จริงๆถ้ามีที่จอดเป็นสัดส่วนจะดีกว่านี้มากก แต่ก็เอาเหอะ 

ร้านจะมี 2 zone นะครับ มี indoor กับ outdoor 
ส่วนของ outdoor นี่จริงๆก็ซอยย่อยออกได้อีก 2 ส่วนด้วยกัน คือส่วนที่นั่งส่วนใหญ่ ที่อยู่รวมๆกันด้านข้างของร้าน เป็นลานๆน่ะครับ แล้วก็จะมีส่วนแยกออกมาอีกประมาณ 3 - 4 โต๊ะ เป็นสวนเล็กๆอะไรแบบนี้ 
ส่วน indoor จะเน้นบรรยากาศแบบเอะอะหน่อยครับ เพราะเสียงพูดคุยดังมาก ก็คือครึกครื้นเครงโครงกันดีทีเดียว 
ในร้านมี DJ เปิดเพลงด้วยนะ วันนี้ทีไ่ปเปิดเพลงดีมากกกกก มีพวก alternative music เยอะอย่างไม่น่าเชื่อ ทั้ง radiohead, new radicals, new order อะไรพวกนี้เลยทีเดียว!! 

ส่วนด้านในมี บาร์ด้วยนะครับ สามารถนั่งชิวๆสั่ง cocktail มาจิบสวยๆได้ 



-------------อาหารๆๆของกินๆๆๆ 

วันนี้คนเยอะมากกกก แต่จะบอกว่าอาหารได้เร็วทันใจเกิดคาด 
จะบอกว่าถ้ามาวันสุดสัปดาห์ แนะนำว่าให้จองนะครับ เพราะร้านปกติแล้วค่อนข้างเต็มไวเหมือนกัน ขนาดวันนี้วันธรรมดาโต๊ะยังเต็มเลย demand แรงมาก!! 

เมนูของร้านก็จะออกแนว fusion แหละครับ มีอาหารแปลกๆพิลึกๆให้ลองมากมาย 
pizza, pasta, grilled ต่างๆ, ปลาดิบก็มีครับ รวมไปถึงพวกเมนูหมูดำ แกะ อกเป็ด หรือ foie gras ก็มีครับ 

เครื่องดื่มมีทั้งไวน์ เหล้า cocktail smoothie ก็มีครับ 
วันนี้แอบหิวเหมือนกัน แต่ละคนก็กินยังกะเปรตดงตาล ที่สั่งๆมาก็มี 


Salmon Salad กับวอลนัท - เม็ดวอลนัทมาเป็นดุ้นๆกรุบๆเลยทีเดียว น้ำสลัดใช้อะไรทำไม่รุ้ อร่อยมากกก เข้มๆข้นๆ กินกับชิ้นเนื้อแซลมอนนุ่มๆแล้วมันเข้ากันสุดยอดดด ผักก็สดดีครับ ให้ผ่านแบบเน้นๆเลยจานแรก 

อกเป็ด ซอสเชอร์รี่ - อันนี้อร่อยนะครับ มาไม่กี่ชิ้้น เรียงมาสวยงามทีเดียว ซอสเชอร์รี้ทำรสออกมาถึงดีครับ หอม อร่อย หวานและเปรี้ยวแซมกำลังดี ใช้ได้ๆ เมนูนีึ้มาพร้อมกับข้าวอบผงกะหรี่ครับ หอมอร่อยดีเหมือนกัน ตักกินข้าวเปล่าๆก็อร่อย ฮ่าๆๆฮุๆๆฮี่ๆๆๆ 

ปลาดิบ ชุด chiba - เป็น set เล็กครับ คุณภาพปลาใช้ได้ แซลมอนชิ้นหนาไปหน่อย แล้วก็ซาบะดองมันดีครับ ชอบมันๆแบบนี้แหละ ไม่ค่อยคาวเท่าร้านอื่นๆด้วย ใครชอบปลาดืบจริงๆมีหลาย set ให้เลือกนะครับ มี set อลังการกว่านี้ด้วยนะเอ้อ 

Pizza Cavalli - อันนี้สั่งแบบกดขี่เพื่อน เพราะเพื่อนไม่อยากกิน แต่ก็ช่างมันเพราะเราอยาก 555 ตัวนี้แป้งปกตินะ จริงๆอยากให้กรอบบางกว่านี้ แต่หน้าให้มาพอดีๆ ชีสพองาม กินเพลินๆได้ครับ อันนี้ไม่เด็ดเท่าไหร่ แต่ก็ไม่แย่ ^^ 

หมูดำอบซอส - ซอสอะไรจำไม่ได้ 555 แต่เมนูหมูดำนั่นแหละเธอ มากับเครื่องจิ้ม 2 อย่าง คือซอสอะไรอะขาวๆเหลวๆเหนียวๆยัดๆมาในกรวยไบตอง ประยุกต์ซะเท่เชียว แล้วก็ซอสจิ้มอีกอันมาในถ้วยครับ อันนี้ไม่จิ้มก้อร่อยแล้ว จะบอกว่าคืนนี้อันนี้แหละอร่อยที่สุด คล้ายๆคอหมูย่างจิ้มแจ่วเหมือนกัน จะว่าไป 

Autumn Roll - อันนี้มาเป็น set มีประมาณ 6 ชิ้นครับ ชิ้นค่อนข้างใหญ่อลังการ กินทีละคำก็ฟินใช่หยอก อันนี้จริงๆแล้วเป็นเมนู winter special นะครับท่าน ไม่รู้เหมือนกันว่าผ่านไป summer แล้วเค้าจะเด็ดออกจากหน้าเมนูหรือเปล่านะ 

เครื่องดื่มวันนี้ไม่ได้ถ่ายรุปมาครับ แต่ก็รวมๆแล้วอร่อยทุกอย่างนะ 

สรุปว่าอาหารที่สั่งมาอร่อยเข้าขั้นผ่านทุกจานเลยเน่อ บวกกับบรรยากาศร้านที่ค่อนข้างสวยเท่ลงตัว เลยให้ไปเลย 5 ดาวเหนาะๆ ตอนจ่ายเงินก้แอบวิงเวียนอีกแล้ว ทั้งหมด 2977 บาท แต่คิดว่าก็ได้อาหารคุณภาพค่อนข้างสมราคาครับ 


การบริการ---พนักงานบริการดีครับ ตั้งแต่ถามหาที่จอดรถ ไปจนถึง take care ระหว่างสั่งอาหาร และอะไรต่างๆนาๆ ยิ้มแย้มอัธยาสัยดี และส่วนมากจะเป็นวัยมหาลัยนะ เท่าที่เห็น ไม่ก็ 23 - 28 ปี น่าจะเข้าใจหัวอกลูกค้าวัยเท่าๆกันครับ 
ร้านเหมาะสำหรับ----หาร้านบรรยากาศดีดี อาหารอร่อย (แทบทุกอย่าง ที่สั่งวันนี้ ขอชมจริงๆ)นั่งชิวกับเพื่อน เฮฮาดีครับ หรือจะมากับแฟนก็ดีนะ 
จุดเด่นของร้าน----อาหาร fusion ออกมาได้ค่อนข้างลงตัว เมนูเท่ แหวกแนว ที่สำึคัญคือมันอร่อยทุกอย่างที่สั่ง ขอย้ำอีกที! 
จุดด้อยของร้านล่ะ----ราคาอาจจะสูงไปนิดนึง 
อยากมาอีกมั๊ย----น่ามาครับ เวลาหาโอกาสสังสรรค์กับเพื่อน หรือเวลาเหงาพุง 

:D 
